Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Andrej Kurucz, Mgr.
Centrum vedecko-technických informácií SR, Lamačská cesta 8/A, 811 24 Bratislava
Styčná kancelária SR pre výskum a vývoj v Bruseli (SLORD)
vedúci kancelárie
anglický, nemecký, český, ruský  

2.  Zahraničná pracovná cesta:
Belgické kráľovstvo, 6.4.2020 (00:01) – 29.4.2020 (23:59)
Zahraničná pracovná cesta prerušená v dňoch:   
 	    	11.4.2020 – 12.4.2020
		           16.4.2020
              	  		18.4.2020 – 20.4.2020
             	  		25.4.2020 – 26.4.2020
		  	
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty sa v apríli 2020 riadil základnými dokumentmi – Štatútom Styčnej kancelárie pre výskum a vývoj v Bruseli a Plánom činnosti Styčnej kancelárie SR pre výskum a vývoj v Bruseli na rok 2020. Od toho sa odvíjali aktivity, ktoré som v rámci pobytu uskutočňoval. 
Pre lepšiu prehľadnosť ich v tejto kapitole rámcovo uvádzam v štyroch bodoch. Kapitola 4 obsahuje detailne a prehľadne rozpracované jednotlivé aktivity, a to vrátane dátumov, časov, miesta konania a informáciách o stretnutiach.
Styčná kancelária SR pre výskum a vývoj v Bruseli (SLORD) ako súčasť Centra vedecko-technických informácií SR zodpovedne pristúpila k opatreniam súvisiacimi so šírením koronavírusu SARS-CoV-2 v Európskej únii. Z tohto dôvodu boli počas mesiaca prijaté opatrenia, ktoré sa týkajú minimalizácie pracovných stretnutí prostredníctvom fyzického kontaktu, všetky ďalšie služby a aktivity zamestnanci Styčnej kancelárie SR pre výskum a vývoj v Bruseli poskytujú prostredníctvom telefonickej komunikácie, elektronickej komunikácie (e-maily a sociálne siete) a videokonferencií (Skype, Zoom, Webex). Tieto služby nie sú poskytované v obmedzenom režime.

Podpora zapájania sa do medzinárodných projektov a pri ich implementácii
Styčná kancelária SR pre výskum a vývoj v Bruseli (SLORD) v spolupráci s Národnou kanceláriou pre program Horizont 2020, zástupcami slovenských výskumných univerzít a Európskou komisiou pripravovala sériu informačných podujatí k nadchádzajúcemu programu EÚ pre výskum a inovácie v 5 krajských mestách SR. Hlavnou ambíciou podujatí bolo priblížiť účastníkom najdôležitejšie novinky nového rámcového programu Horizon Europe, ktorý plynulo nadviaže na súčasný program Horizont 2020, v súčasnosti najväčší a najvýznamnejší program financujúci projekty z oblasti vedy, výskumu a inovácií v Európskej únii počas siedmych rokov v období 2014-2020. Podujatie malo byť určené pre kohokoľvek so záujmom o aktuálne dianie vo svete výskumu a inovácií na európskej úrovni v súvislosti s nástupom nového programu. Vítaní boli akademickí pracovníci, vedci, výskumníci, zástupcovia priemyslu a malých a stredných podnikov, študenti, ale aj širšia verejnosť.
Vzhľadom na aktuálnu situáciu ohľadom pretrvávajúceho šírenia koronavírusu SARS-CoV-2 bude bohužiaľ nemožné uskutočniť jedno až viacero podujatí v krajských mestách v pôvodných dátumoch. V tomto kontexte pripravuje SLORD v spolupráci s vybranými slovenskými univerzitami odborné webináre najmä pre vedenie univerzít a projektových manažérov s cieľom informovať o vybraných novinkách v programe Horizon Europe. V súčasnosti sa pripravuje takýto webinár pre zástupcov Univerzity Komenského v Bratislave, SPU Nitra a zvažuje sa organizácia webináru pre zástupcov NPPC (spolupráca s NCP). 
Styčná kancelária SR pre výskum a vývoj v Bruseli (SLORD) v úzkej spolupráci s MŠVVaŠ SR a Generálnym riaditeľstvom pre výskum a inovácie (DG RTD) Európskej komisie pripravuje celonárodné podujatie k zvýšeniu angažovanosti verejnosti k pripravovaným výskumno-inovačným misiám v programe Horizon Europe. Ide o celoeurópsku iniciatívu Európskej komisie, ktorá sa pripravuje na úrovni všetkých členských štátov EÚ. Podujatie, ktoré sa uskutoční v režime „online“, nadviaže na Slovensku na pôvodne pripravované podujatie, ktoré sa malo uskutočniť 12. mája 2020 v Bratislave. Komisia taktiež odporučila členským štátom, aby pripravili online platformu (napr. vo forme dotazníka), prostredníctvom ktorého by sa zainteresované strany mohli bezproblémovo vyjadriť k jednotlivým misiám. Takýto dotazník bol začiatkom apríla spustený vo Fínsku, ktoré si spätnú väzbu pochvaľuje. Zároveň medzi kanceláriou SLORD, J. Myšiakom (SK zástupca v Mission Board na adaptáciu klímy) a jednotlivými národnými zástupcami v sub-groups prebieha intenzívna komunikácia a spolupráca na rôznych úrovniach. Práve preto by sme takúto spoluprácu s p. Myšiakom a zástupcami v sub-groups mohli naplno využiť a po predložení usmernení od Komisie pripraviť online podujatie k misiám na Slovensku. O technickú prípravu by sa postaral SLORD v spoluráci s ďalšími zainteresovanými stranami, podujatie sa uskutoční pod záštitou MŠVVaŠ SR.
V priebehu apríla 2020 zástupcovia Styčnej kancelárie SR pre výskum a vývoj v Bruseli absolvovali niekoľko telekonferencií s partnermi zo styčných kancelárií pre výskum a inovácie z krajín V4 (CZELO, PolSCA a NRDIO). Témou diskusie bola príprava ďalšej edície spoločného V4 tréningu pre projektových manažérov pre projekty Horizont 2020, ktorý sa mal uskutočniť v termíne od 20. do 22. apríla 2020 v Bruseli. Pracovníci zároveň finálne identifikovali témy a zástupcov odborných platforiem vrátane zástupcov Európskej komisie, ktorých oslovia pri organizácií nadchádzajúceho školenia pre projektových manažérov. Zároveň boli prijaté také opatrenia, aby sa školenie mohlo uskutočniť v druhej polovici júna 2020. 
Ďalším bodom diskusie bola príprava návštevy predsedov akadémií vied z V4 v Bruseli, ktorá sa uskutoční v termíne od 8. do 10. júna 2020. Predsedovia akadémií vied sa stretnú s predstaviteľmi na vysokej úrovni z Európskej komisie (s komisárkou EÚ pre výskum a inovácie; vzdelávanie, šport a mládež; s generálnymi riaditeľmi generálnych riaditeľstiev (DG RTD, DG JRC); Európskeho parlamentu (ITRE) a ďalšími predstaviteľmi kľúčových zainteresovaných európskych inštitúcií (napr. Európskej rady pre výskum, ERC).

IGLO CORE

Dňa 7. apríla 2020 sa uskutočnilo tradičné zasadnutie vedúcich styčných kancelárií pre výskum a inovácie (IGLO CORE) v Bruseli. Zasadnutie sa uskutočnilo v online režime a hlavnou témou diskusie bolo členstvo chorvátskej a ukrajinskej styčnej kancelárie v IGLO.

Styčné kancelárie Chorvátska a Ukrajiny už dlhší čas nie sú aktívnymi členmi IGLO (v usmerneniach IGLO k prevádzke sa uvádza, že „členovia by mali aktívne prispievať k cieľom a činnostiam IGLO účasťou na najmenej dvoch tretinách hlavných stretnutí počas celého ročného obdobia "). Tieto dve kancelárie okrem doteraz nezaplatili svoj členský poplatok za rok 2020 (dátum splatnosti bol 31. marec 2020). Z týchto dôvodov sekretariát IGLO navrhuje, aby sa členstvo týchto dvoch kancelárií v rámci IGLO ukončilo. Ukončenie členstva v tomto bode neznamená, že sa v budúcnosti nemôžu vrátiť ako riadni členovia IGLO. IGLO CORE bol informovaný o návrhu sekretariátu a rozhodol sa, že formálne rozhodnutie o členstve sa prijme na hlavnej schôdzi 5. mája 2020.

Vzhľadom na súčasnú pandémiu ochorenia COVID-19 IGLO sekretariát prerokoval potrebu odložiť výročnú recepciu IGLO, ktorá sa zvyčajne koná každý rok v júni. Boli prijaté všetky úvahy a rozhodnutím je odložiť udalosť na september 2020. Predbežné dátumy sú 15. a 16. september 2020, aby sa udalosť konala pred R&I Days 2020. Keďže vývoj situácie je naďalej nejasný, môžu byť potrebné aj neskoršie dátumy. Sekretariát bude naďalej diskutovať o rôznych možnostiach.

Spravodajská činnosť:

Program Horizon Europe:
-	Komisia sa usiluje dodržať súčasný časový rámec prípravy programu Horizon Europe. Hľadajú sa riešenia, ako prediskutovať dokumenty s členskými štátmi, s nádejou, že v lete bude k dispozícii prvá verzia Strategického plánu 
-	Je možné, že Komisia pred letom uskutoční ďalšie konzultácie so zúčastnenými stranami k výskumno-inovačným misiám.
-	Cieľom je dosiahnuť schválenie Strategického plánu do konca roka (v závislosti od VFR).
-	VFR je veľkým otáznikom, či sa pôvodný návrh rozpočtu zmení alebo nezmení a koľko bude nakoniec návrh pre program na podporu výskumu, vývoja a inovácií.
-	Rôzne termíny výziev boli preložené. Taktiež ostáva veľkou výzvou proces hodnotenia projektov, pokiaľ ide o načasovanie a ako / či by sa stretnutia mohli konať na diaľku.

Green Deal (výzva):
-	Európska komisia aktívne pokračuje s prípravou výzvy Green Deal - očakávaný termín otvorenia výzvy je leto 2020 a ukončenie výzvy prebehne počas januára / februára 2021.
-	Otázkou ostáva vplyv koronavírusu na ekonomiku a to, ako môže európsky priemysel podporiť reštart ekonomiky v EÚ.

IGLO PRES:
-	Mandátové obdobie súčasného predsedníctva v IGLO sa blíži ku koncu. Hlavné členské organizácie IGLO boli požiadané, aby zvážili prevzatie predsedníctva v IGLO (od júla 2020 do júna 2021).

Aktualizácia od členov (ERA Tour des Capitales): 
- Slovensko: podujatie naplánované na 12. mája 2020. Komisia súhlasila, že téma „Budúcnosť ERA“ bude napojená na predstavenie misií v HEU v rovnaký deň v Bratislave (zrušené);
- Švédsko: podujatie naplánované na 25. marca 2020 (zrušené);
- Česká republika: Plánované do 30. apríla 2020, podujatie výhradne so zameraním na tému „Budúcnosť ERA“;
- Nemecko: dialóg so zúčastnenými stranami v Berlíne naplánovaný na 12. marca 2020, pripojí sa aj J-E Paquet (zrušené).

Ďalšie zasadnutie IGLO CORE sa uskutoční 5. mája 2020 prostredníctvom web-streamingu. 

Prezentácia a popularizácia slovenského výskumu a inovácií 
Počas apríla 2020 poskytli zástupcovia SLORD viacero odborných vstupov, rád a odporúčaní MŠVVaŠ SR na mimoriadne telekonferencie s vedením Generálneho riaditeľstva pre výskum a inovácie (DG RTD) Európskej komisie k prebiehajúcim alebo pripravovaným opatreniam na národnej a inštitucionálnej úrovni v súvislosti s prepuknutím koronavírusu SARS-CoV-2. V rámci vstupov boli zohľadné výskumno-inovačné aktivity, ktoré prebiehajú na národnej a inštitucionálnej úrovni na Slovensku. Vstupy sú uvedené na portáli Európskej komisie ERAvsCorona – ide o iniciatívu, ktorá je súčasťou 10-bodového Akčného plánu Európskej komisie v boji proti COVID-19. 
Slovenská agentúra pre rozvoj investícií a obchodu (SARIO) v spolupráci so Styčnou kanceláriou pre výskum a vývoj v Bruseli (SLORD) pripravuje 7. mája webinár na tému "ICT in Emergency Situations". Cieľom webinára je priblížiť ICT firmám možnosti, akými vedia zužitkovať svoje skúsenosti a technologický potenciál v najrôznejších oblastiach súvisiacich s krízovými situáciami, ako napríklad ochrana zdravia, kritickej infraštruktúry a ekonomiky. Webinár bude prebiehať v anglickom jazyku.
Vystupujúci:
William Carbone – IBM
Matúš Bakoň – insar.sk
Juraj Gago – iniciatíva Hack Virus
Radovan Hilbert – YMS
Registrácia je možná do 6. mája 2020 prostredníctvom registračného formulára (v anglickom jazyku). Odkaz na webinár (cez aplikáciu Zoom) bude zaslaný zaregistrovaným účastníkom v deň jeho konania.
Styčná kancelária SR pre výskum a vývoj v Bruseli v spolupráci so slovenskou spoločnosťu AXON Neuroscience (Axon) pripravuje odborný webinár so zameraním na európskych partnerov, ktorého hlavným cieľom bude predstavenie aktuálneho stavu týkajúceho sa vývoja vakcíny proti ochoreniu COVID-19, na ktorej aktívne pracuje táto slovenská spoločnosť. Na príprave webinára SLORD spolupracuje s pánom Norbertom Žilkom, ktorý okrem AXON Neuroscience pôsobí aj v SAV. Spoločnosť Axon má viac ako 20 rokov skúseností s vývojom bezpečných a imunogénnych peptidových vakcín. Nová vakcína COVID-19 je určená na liečbu infikovaných pacientov a na ochranu zdravých jedincov pred infekciu. Obsahuje iba vybrané epitopy (malé oblasti molekuly) schopné indukovať špecifické bunky a imunitné reakcie inými bunkami. Tým sa zabráni stretu vírusového proteínu s cieľovými ľudskými bunkami, čím sa zabráni vírusu vniknúť do buniek a následne sa šíriť. Webinár bude prebiehať v anglickom jazyku.

Prevádzkovanie informačného portálu
Počas apríla 2020 boli na webovej stránke SLORD zverejnené viaceré aktualizácie. Pravidelne bol aktualizovaný aj profil SLORD na Facebooku. Za uplynulý mesiac bol rovnako pripravený newsletter, ktorý bol poslaný približne 3.200 kontaktom z prostredia slovenskej vedy, výskumu a inovácií. 

Organizačná a administratívna činnosť v SLORD
Plnili sa všetky administratívne a organizačné úlohy, ktoré súvisia s riadnym chodom kancelárie. 

4.  Stručný priebeh rokovaní, resp. študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

				Apríl 2020		
Dátum	Čas	Miesto	Účastník (SLORD)	Účastníci	Podujatie	
8.4.2020	15:30-17:00	online
	Andrej Kurucz	Zástupcovia IGLO, EK a EP	COVID-19 and Horizon: What is to be done?

22.4.2020	15:00-16:30	online	Andrej Kurucz	Zástupcovia IGLO; EK; EP; AK
	COVID on campus: Will R&D ecosystems 
survive?
	
22.4.2020	17:00-19:30	online	Andrej Kurucz	Zástupcovia výskumno-inovačného ekosystému EÚ (vrátane AK)	COVID-19 crisis through Tech Innovation 
and Geopolitical Impact 
	
27.4.2020	10:00-13:30	online	Andrej Kurucz	Zástupcovia komunity „Seal of Excellence Community 
of Practice“	Zasadnutie Seal of Excellence Community 
of Practice	
28.4.2020	10:00-12:00	online	Andrej Kurucz	Zástupcovia ČŠ, AK, EK, univerzít a priemyslu	Online Training: How to deal with the 
Security issues in SC7	
28.4.2020	14:00-16:30
	online	Andrej Kurucz	Zástupcovia ČŠ, AK, EK a univerzít a priemyslu	Online workshop on Cybersecurity	

Stretnutia a rokovania
				Apríl 2020		
Dátum	Čas	Miesto	Účastník (SLORD)	Účastníci	Téma stretnutia	
6.4.2020	11:30-13:00	SLORD (online)	Andrej Kurucz	Zuzana Orságová Králová (UPJŠ)	Projekt Swafs a projekt v rámci iniciatívy 
BATTERY+; príprava na HEU (Strategické 
plánovanie)	
6.4.2020	14:30-15:30	SLORD (online)	Andrej Kurucz	Národní (nominovaní) zástupcovia pre iniciatívu EUvsVirus Hackathon	Organizácia iniciatívy EUvsVirus Hackathon-
celoeurópska iniciatíva s cieľom podpory 
inovatívnych riešení pre boj s COVID-19	
7.4.2020	09:00-11:30	SLORD (online)	Andrej Kurucz	Zástupcovia IGLO CORE	Zasadnutie IGLO CORE 	
7.4.2020	13:00-13:30	SLORD (online)	Andrej Kurucz	Zástupcovia MZVaEZ SR (Odbor európskych politík 1)	Podpora pri príprave ALUMNI databázy –
Aktivita 1.6 projektu SK4ERA	
8.4.2020	09:30-12:30	online	Andrej Kurucz, TR, MR	Zástupcovia projektu SK4ERA	Pracovné stretnutie k riadeniu a 
administratíve projektu SK4ERA
	
9.4.2020	09:00-11:00	online
 	Andrej Kurucz 	Michal Brichta (SARIO)	Spolupráca SARIO-SLORD (organizácia 
webinárov a informačných podujatí)	
9.4.2020	14:00-15:00	online	Andrej Kurucz	Jozef Čajko (pre J.C. Trade Bridge)	Podpora pri zapájaní sa do ERA; podpora 
organizácie Autonomous Vehicle Summit	
14.4.2020	09:30-12:30	SLORD (online)	Andrej Kurucz	Zastupcovia v Horizontálnej skupiny odborníkov Európskej komisie pre Vesmírny program EÚ	Zasadnutie Horizontálnej skupiny odborníkov
Európskej komisie pre Vesmírny program EÚ	
15.4.2020	10:00-11:30	online
	Andrej Kurucz 	Zástupcovia MŠVVaŠ SR 	Poskytnutie vstupov a odporúčaní MŠVVaŠ SR
pre formovanie pozície Slovenskej republiky 
na rokovanie s Európskou komisiou o 
opatreniach v oblasti výskumu a inovácií 
zameraných na boj s epidémiou COVID 19	
17.4.2020	09:30-11:00	online	Andrej Kurucz	Vedúci pracovníci styčných kancelárií pre výskum a inovácie z V4 (CZELO, PolSCA, NRDIO)	Nastavenie ďalších procesov a spoločných 
projektov v súvislosti s COVID19 do konca 
roka 2020 	
17.4.2020	13:30-16:00	online	Andrej Kurucz	Nominovaní národní zástupcovia v Ad-hoc pracovnej skupine EK pre boj s COVID-19	Zasadnutie Ad-hoc pracovnej skupiny 
Európskej komisie pre boj s COVID-19	
21.4.2020	10:00-11:00	online	Andrej Kurucz	Ivana Hocková (Executive Board Member, FCH JU)	Rozšírenie povedomia o FCHU JU na 
Slovensku – partnerské podujatie; 
členstvo v asociácii Hydrogen Europe	
21.4.2020	15:00-16:30	online	Andrej Kurucz	Národní (nominovaní) zástupcovia pre iniciatívu EUvsVirus Hackathon	Organizácia iniciatívy EUvsVirus Hackathon-
celoeurópska iniciatíva s cieľom podpory 
inovatívnych riešení pre boj s COVID-19	
22.4.2020	10:00-11:30	online	Andrej Kurucz	Členovia IGLO SEC	Zasadnutie IGLO SEC (Sekretariát IGLO)	
23.4.2020	09:30-12:30	online	Andrej Kurucz, TR, MR	Zástupcovia projektu SK4ERA	Pracovné stretnutie k riadeniu a 
administratíve projektu SK4ERA
	
23.4.2020	14:30-17:30	online	Andrej Kurucz	Zástupcovia Tieňového výboru pre strategické konfigurácie pre prípravu programu Horizon Europe	Zasadnutie Tieňového výboru pre strategické
konfigurácie pre prípravu programu 
Horizon Europe	
24.4.2020	14:30-17:00	online	Andrej Kurucz, TR	Zástupcovia výboru pre strategické konfigurácie pre program H2020	Zasadnutie výboru pre strategické
konfigurácie pre program H2020	
27.4.2020	19:00-10:00	online	Andrej Kurucz	Magdalena Pacholska (Coventry University)	Podpora spolupráce medzi Coventry University
a slovenskými výskumnými univerzitami	
27.4.2020	15:00-16:00	online	Andrej Kurucz	Národní (nominovaní) zástupcovia pre iniciatívu EUvsVirus Hackathon	Výstupy z organizácie EUvsVirus Hackathon-
celoeurópskej iniciatívy s cieľom podpory 
inovatívnych riešení pre boj s COVID-19	
28.4.2020	09:00-10:00	online	Andrej Kurucz	Tomáš Kobela (SZ SR pri EÚ)	Synergie H2020 a EŠIF; príprava výziev z 
EŠIF v boji proti COVID-19; SoE pre 
slovenské spoločnosti (výzva EIC)	
29.4.2020	10:00-11:30	online	Andrej Kurucz	Matúš Bakoň (insa.sk)	Budúci status Slovenska v ESA – PECS+ / 
pridružené členstvo SK v ESA	

5.  Odporúčané závery:

Transformačný proces:

V súvislosti s transformačným prechodom na nadchádzajúce programové obdobie po roku 2020 (2021-2027) a bezproblémovým spustením koordinačnej, poradenskej, projektovej a implementačnej činnosti na národnej a inštitucionálnej úrovni je nevyhnutné, aby všetky zložky národného systému podpory pre zapojenie Slovenskej republiky do rámcových programov EÚ pre výskum a inovácie podrobne monitorovali, analyzovali a vyhodnocovali vývoj politiky EÚ v oblasti výskumu a inovácií a to najmä so špecifickým zameraním na predpokladanú štruktúru, výšku rozpočtu a nové nástroje / schémy rámcového programu Horizon Europe. Je potrebné, aby všetky zložky systému boli dostatočne vopred informované a pripravené adaptovať svoje vnútorné systémy na avizované zmeny a novinky v programe Horizon Europe. Pre zvýšenie úspešnosti čerpania prostriedkov z programu Horizon Europe je nevyhnutné vopred prijať viacero krokov na národnej úrovni (podpora excelentných tímov, preplatenie osobných nákladov, projektová činnosť, vyhľadávanie talentov, inštitucionálna podpora pre zapájanie sa do rámcových programov, atď.) vrátane prípravy spustenia synergických a komplementárnych výziev k programu Horizon Europe na národnej úrovni od úvodného spustenia programu v roku 2021 s využitím finančných prostriedkov EŠIF (VA) a prostriedkov koordinovaných APVV.  
Na úrovni MŠVVaŠ SR podporiť (i) znovuobnovenie pracovnej skupiny (MŠVVaŠ SR, Kancelária NCP, SLORD, národní delegáti) a podporiť vznik (ii) medzirezortnej pracovnej skupiny pre výzvy programu Horizont 2020 resp. „virtuálnej skupiny“ s cieľom identifikovať a podporiť zapojenie slovenských účastníkov v rámcovom programe Horizont 2020. Zároveň sa tým podporí komunikácia a prehľad o aktuálnych výzvach a témach v pracovnom programe rámcového programu Horizont 2020 na roky 2018-2020.  
Je dôležité, aby sa v dohľadnej dobe podporil vznik národných podporných schém, ktoré sú schopné podporiť synergie a komplementárnosť k nástrojom rámcového programu Horizont 2020 (SME Instrument fáza 2, MSCA, ERC a ďalšie) prostredníctvom ocenenia Seal of Excellence s cieľom zvýšiť záujem a účasť slovenských subjektov v programe Horizont 2020.
Podporovať realizáciu a prípravu jednotlivých zložiek národného systému podpory na nadchádzajúci rámcový program EÚ pre výskum a inovácie – koordinačná, implementačná a komunikačná činnosť medzi MŠVVaŠ SR, CVTI SR, národnými delegátmi, NCP, SLORD a ďalšími zložkami systému vrátane spolupráce so zainteresovanými ďalšími rezortmi (príprava na klastre v rámci II. piliera 9. RP) a podporovať prípravu na úrovni SAV, vysokých škôl a univerzít).
Podporovať zapájanie slovenských subjektov do aktivít Európskeho inovačného a technologického inštitútu:
•	zapojenie slovenských subjektov do súčasných alebo vznikajúcich EIT KICs (napr. Žilinská univerzita v rámci novovznikajúceho EIT KIC Urban Mobility); 
•	zapojenie slovenských subjektov do Regionálneho inovačného programu EIT (EIT RIS) a podporiť vznik ďalších tzv. EIT Hubs na ďalších územiach Slovenskej republiky;
•	Zapojenie slovenských predstaviteľov výskumno-inovačnej komunity do správnej rady EIT a do procesu hodnotenia projektových návrhov pod hlavičkou EIT.
Naďalej je potrebné na všetkých úrovniach aktívne podporovať zlepšenie systému podpory účasti Slovenska v rámci programu Horizont 2020. 

6.   Prehľad prinesenej dokumentácie a miesto jej uloženia
Prezentácie z podujatí a pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-
8.   Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Andrej Kurucz				…………………………………………….
Dátum: 4.5.2020

Správu schválil:  prof. PharmDr. Ján Kyselovič, CSc., generálny riaditeľ